কৌশল্যা চিরকালের শান্ত মানুষ। ভরতকে দেখে চোখে আঁচল চাপা দিয়ে বললেন, “বাবা, একই দিনে স্বামী আর ছেলে হারাব এমন কখন ভাবিনি! এক কাপড়ে তোমার বড়দা বাড়িঘর ছেড়ে চলে গেছে, বউদিও গেছেন, ঊর্মিলা আর সুমিত্রার বুক খালি করে লক্ষণটাও সঙ্গে গেল, আমরা কেউ কিছু করতে পারলুম না! যাক, যা হবার হয়ে গেছে, এ কুবুদ্ধি তোমার মা’র মাথা থেকে বেরয়নি, তার প্রতি নিষ্ঠুর হয়েও না, পিতার অন্ত্যেষ্টি কাজে মন দাও গে যাও!”